 Awọn gomina lawọn o le san ọgbọn ẹgbẹrun Naira foṣiṣẹ Lati igba yii ni Ayuba Wabba gẹgẹbi adari ẹgbẹ ti bẹrẹ si ni kopa ninu igbesẹ fun agbelarugẹ awọn osisẹ ati fifi owo kun owo osu wọn lorilẹede Naijiria, eyi to n mu iyansẹlodi lọwọ nigba miran. Irufẹ igbesẹ bẹẹ lo fẹ waye ni Ọjọ Kẹfa, Osu Kọkanla, Ọdun 2018, tawọn osisẹ si fẹ faraya pẹlu ijọba lati beere fun ẹkunwo sugbọn Wabba sọ fun awọn osisẹ to n mura lati da isẹ silẹ naa pe, eyi ko lee ri bẹẹ mọ. Àwọn iròyin tì ẹ leè ní ìfẹ síí: Minimum wage: Àwọn ọmọ Nàìjíríà sọ èrò wọn lórí ìyanṣẹlódì àwọn òṣìṣẹ Lara awọn ohun ti wọn si fi pẹtu sawọn osisẹ lọkan pe iyansẹlodi naa ko wulo mọ ni pe, igbimọ tijọba gbe kalẹ ati ẹgbẹ osisẹ yoo joko sepade, ti wọn yoo si fẹnu ọrọ jona. Lẹyin ipade naa si ni wọn yoo polongo gbedeke owo osu osisẹ ni irọle Ọjọ Isẹgun, Osu Kọkanla, ọdun 2018. Igba melo ni ẹgbẹ osisẹ ti gunle iyansẹlodi labẹ isakoso Ayuba Wabba? Ẹgbẹ òṣiṣẹ Nàìjíríà so ìyanṣẹlódì rọ Ẹgbẹ oṣiṣẹ ti so iyanṣẹlodi to fẹ ẹ gun le lọjọ Iṣẹgun lati beere fun afikun owo oṣu rọ bayii. Ẹgbẹ NLC sọ fun BBC pe wọn so iyanṣẹlodi naa rọ, lẹyin ti ijọba gbe igbimọ ẹlẹni mẹta kalẹ lati jiroro lori owo oṣu tuntun fun awọn oṣiṣẹ. Lekan Kingkong: Níbikíbi tí mo bá wà, màá gbé àṣà Yorùbá ga Aarẹ ẹgbẹ naa, Ayuba Wabba to kede ọrọ naa lalẹ ọjọ Aje sọ pe, igbesẹ ti ẹgbẹ oṣiṣẹ gbe waye lẹyin ti awọn ati ijọba fẹnuko, ti wọn si fi ọwọ si iwe adehun. Bo tilẹ jẹ wipe Wabaa ko sọ iye ti ijọba gba lati san fun oṣiṣẹ, o sọ pe, ikede owo oṣu tuntun yoo waye lọjọ Iṣẹgun lẹyin ti igbimọ ẹlẹni mẹta naa ba gbe abọ iwadi rẹ fun Aarẹ Muhammadu Buhari. Ẹgbẹ NLC n fẹ ki ijọba maa san ẹgbẹrun lọna ọgbọn naira gẹgẹ bi owo oṣiṣẹ to kere ju lọ, ṣugbọn awọn gomina sọ pe awọn ko le san ju ẹgbẹrun mejilelogun. Ìyanṣẹlódì ẹgbẹ òṣìṣẹ kò le fa ọwọn epo - NNPC NNPC sọ pe awọn to n lo ọkọ ati awọn to tun n lo eporọbi fun awọn nkan mi ko ni ohunkohun lati bẹru Ileeṣẹ to n mojuto ipese epo rọbi ni Naijiria, National Petroleum Corporation, NNPC ti ni, ko si nkan to jọ pe epo bẹtiro yoo di ọwọn gogo ni orilẹede Naijiria. Ninu atẹjade kan ti ileeṣẹ naa fi sita lori ẹrọ ayelujara rẹ, Ọga agba ileeṣẹ NNPC lẹka ibaṣepọ araalu, Ọgbẹni Ndu Ughamadu, sọ pe ileeṣẹ naa ni epo rọbi toto lo fun ọjọ mọkandinlogoji, ati pe epo rọbi to wa nilẹ lọwọlọwọ, yoo to lo fun ọjọ mẹẹdọgbọn. O sọ pe, awọn eeyan to n lo ọkọ ati awọn to tun n lo epo rọbi fun awọn nkan mii, ko ni ohunkohun lati bẹru nitori pe ileesẹ naa ni anito lati fun wọn ni ohun gbogbo ti wọn nilo. Àwọn iròyin tì ẹ leè ní ìfẹ síí: Ireti Yusuf: Ìsòro àti fẹjọ sùn ló ń mú kí ìwà ìfipábánilòpọ gbilẹ si Agbẹnusọ ileeṣẹ NNPC ọhun sọ pe, ikede naa di dandan fun wọn lati ṣe nitori awuyewuye to n lọ kaakiri ilu pe, o sẹeṣe ki awọn eniyan ma ri epo ra jakejado Naijiria, nitori iyanṣẹlodi ti ẹgbẹ oṣiṣẹ fẹ ẹ gun le. Ughamadu wa gba awọn to n wa ọkọ lati maa ṣe ra epo pamọ, nitori pe, ileeṣẹ naa yoo ṣe gbogbo nkan to ba le ṣe lati ri i daju pe, iyanṣẹlodi naa ko ni ipa buruku lara bi wọn ṣe n pin epo kaakiri Naijiria. O ni ki gbogbo awọn ọmọ Naijiria maa kuna lati jẹ ki ileeṣẹ to n risi idiyele eporọbi, DPR, tabi awọn agbofinro, mọ nipa awọn ileepo to ba gbiyanju lati lo anfaani bi nkan ṣe ri lorilẹede yii lati fi ara ni araalu NUPENG ti ìyanṣẹlódì NLC lẹyìn Iroyin kan ti sọ tẹlẹ pe, o ṣeéṣe kí adínkù bá epo bẹntiróòlù lọsẹ yìí gẹgẹ bí ẹgbẹ àwọn òṣìṣẹ ilé iṣẹ epo bẹntiróòlù àti afẹfẹ gáàsì, NUPENG ṣe fi àtìlẹyìn wọn hàn fún ẹgbk àpapọ òṣìṣẹ, NLC. Ìjọba àpapọ sì ti gba àṣẹ ilé ẹjọ látọdọ ilé ọjọ tó ń rí sí ọrọ ilé iṣẹ lọjọ ẹtì láti dẹkun gígùn lé ìyanṣẹlódì àwọn òṣìṣẹ. NUPENG ti ìyanṣẹlódì NLC lẹyìn Ẹwẹ, ẹgbẹ oṣiṣẹ lapapọ lorilẹede Naijiria ti fi aake kọri wọn ni dandan laa, awọn yoo gun le iyanṣẹlodi miran lọjọ Iṣẹgun ti i ṣe ọjọ kẹfa oṣu kọkanla ti ijọba ba kọ lati maa san ọgbọn ẹgbẹrun naira gẹgẹ owo oṣu oṣiṣẹ to kere julọ. Nígbà tí wọn bí NUPENG bóyá wọn yóò dara pọ, èsì tí ààrẹ NUPENG Prince Akporeha fọ ni pé ṣé a ò kí ń ṣe ẹka àpapọ ẹgbẹ òṣìṣẹ ni? ṣé NUPENG dá wà ni? Dájú dájú a wà pẹlú NLC. Nígbà tí wọn rán an létí pé ìjọba àpapọ mà ti gba àṣẹ ilé ẹjọ láti dá wọn lẹkun, ààrẹ NUPENG ní, à ń retí àṣẹ. Awọn gomina lawọn o le san ọgbọn ẹgbẹrun Naira foṣiṣẹ Aarẹ ẹgbẹ oṣisẹ, NLC Ayuba Wabba ni ẹgbẹ naa ko mọ ohun kankan nipa aṣẹ ti ile-ẹjọ pa, bẹẹ ni awọn ko gba iwe kankan lati ile-ẹjọ. Ọgbẹni Wabba fi kun ọrọ rẹ pe igbesẹ ẹgbẹ oṣiṣẹ lapapọ nibi ipade ti wọn ṣe papọ loni ni lati gun le iyanṣẹlodi miran lọjọ Iṣẹgun. Awọn gomina lawọn o le san ọgbọn ẹgbẹrun naira Ẹgbẹ oṣiṣẹ ti fesi si ọrọ ti awọn gomina sọ pe awọn ko le san ju ẹgbẹrun mejilelogun ati ẹẹdẹgbẹta Naira gẹgẹ bi owo oṣu oṣiṣẹ to kere ju. Ẹgbẹ òṣìṣẹ sèwọde Nibi ipade oniroyin kan to waye nilu Abuja ni awọn adari ẹgbẹ oṣiṣẹ ti fi ohun ṣọkan pe awọn naa ko le gba owo oṣu to ba din ni ọgbọn ẹgbẹrun gẹgẹ bi owo oṣu to kere ju. Wọn fi kun ọrọ wọn pe ki awọn gomina pada si ipinlẹ kaluku wọn, lati lọ duna-dura pẹlu awọn oṣiṣẹ wọn, kiiṣe ipinnu ajumọṣe. Ìyanṣẹlódì míràn ń kànlẹkùn lẹyìn táwọn gómìnà sọ pé àwọn kò lè san ju 22,500 lọ fún Minimum wage. Ati wi pe ẹgbẹ awọn gomina ọhun, NGF, kiiṣe ẹgbẹ ti ofin da mọ, bikose ikorajọpọ awọn oloṣelu. Aarẹ ẹgbẹ NLC, Ayuba Wabba sọ nibi ipade naa pe ti awọn gomina ba fi kọ lati san iye ti awọn n beere fun, ohunkohun ko ni i di iwọde ti awọn fẹ ẹ ṣe jakejado orilẹede Naijiria lọjọ kẹfa, oṣu Kọkanla, ọdun 2018. Ṣaaju ni awọn gomina ipinlẹ mẹrindinlogoji lorilẹ-ede Naijiria kede pe awọn ko le san ju ẹgbẹrun mejilelogun ataabọ naira lọ gẹgẹ bi owo osu oṣiṣẹ to kere julọ lẹyin ipade pajawiri ti wọn ṣe lọjọ Iṣẹgun. Àwọn gómìnà sọ fun ẹgbẹ òṣìṣẹ lábẹ àbùradà NLC àti TUC pe àwọn kò lágbára láti san ọgbọn ẹgbẹrún tí wọn ń bèèrè fùn, bẹẹni ìjọba àpapọ náà ti sọ tẹlẹ pé ẹgbẹrún mẹẹdọgbọn lohun lè san. NLC: Àwọn olósèlú ń la títì láì sanwó osù torí owó tí wọn yóò rí lórí àkànse isẹ Èwẹ, alága ẹgbẹ àwọn ẹgbẹ òṣìṣẹ lábẹ àbùradà NLC Ayuba Wabba sọ pé ó sàn kí àwọn gómìnà lọ tún ìpàdé wọn ṣe, bíbẹẹkọ àwọn yóò gùn lé ìyanṣẹlódì míràn ni ọjọ kẹfà, Oṣù Kọkànlá. Àwọn iròyin tì ẹ leè ní ìfẹ síí: Ẹgbẹ òṣìṣẹ ṣe ìwọde lọjọ Ìṣégun káàkiri orílẹèdè Nàìjírìa pe awọn ko ni gba din ni ọgbọn ẹgbẹrun náírà gẹgẹ bí owó oṣù òṣìṣẹ tó kéré jùlọ. Omar Victor Diop: Ipa Áfíríkà nínú àkọsílẹ ìwé kọja ògo tí wọn ń fún un lágbáyé Ìwọde lórí ẹkúnwó owó oṣù ẹka ti ìpínlẹ Ọyọ ti darapọ mọ àwọn ojúgbà wọn káàkiri Nàìjíríà níbi ṣíṣe ìwọde láti fẹhónú hàn lórí owó oṣù òṣìṣẹ tí ó kéré jù. Ìwọde náà bẹrẹ láti ọọfìsì àwọn ẹgbẹ ọṣìṣẹ ní agbègbè Yidi, lọ sí Gate àti Mọkọla nílú Ìbàdàn.Wọn késí ìjọba àpapọ láti wá ojútùú sí ọrọ owó oṣù òṣìṣẹ tí ó kéré jù. Owó oṣù tuntun ọhún nìrètí wà pé yóò gbérasọ lóṣù Kẹjọ, ọdún 2018. Wọn sì ṣe àlàyé pé ẹgbẹrún lọnà ọgbọn naira tí àjọ náà ń béérè fún kò tó láti gbọ bùkátà àwọn òṣìṣẹ.Wọn fi kún ọrọ wọn pé ọpọlọpọ ìpèníjà ni àwọn òṣìṣẹ ń kojú lórí àtijẹ-àtimu bó tilẹ jẹ pé àwọn ọmọ ilé ìgbìmọ aṣọfin orílẹ-ede Nàìjíríà ló ń gbówó jùlọ lágbáyé. Awa naa n fẹ ẹkunwo owo oṣu Ìwọdé naáà ń wáyé jákè-jádò àwọn ìpínlẹ tó ń bẹ lórílẹ-èdè yìí láti kìlọ fún ìjọba àpapọ lórí ohun tí àwọn òṣìṣẹ ń bèèrè fún.Áwọn alákósó ẹgbẹ òṣìṣẹ náà ṣe àlàyé pé àwọn yóò gùnlé ìyanṣẹlódì aláìnígbèdéke láti ọjọ kẹfà, oṣù kọkànlá, odún yìí, bí ìjọba bá kọ láti ṣe ohun ti wọn fẹ. Kòsí iṣẹ, kò sí owó ni ìjọba sọ fún àwọn òṣìṣẹ tó ń gbèrò láti dá iṣẹ sílẹ tẹlẹrí, sùgbọn níbáyìí, wọn ti dá ìjọba lóhùn wípé, kò sí owó oṣù, kò sí ìbò. Kí ló fàá tí owó oṣù tuntun fi ṣòro? Ní ọdún 2011 ni wọn ṣe òfin pé ẹgbẹrún méjìdínlógún naira ni yóò máà jẹ owó oṣù to kéré jù ní Nàìjíríà. Ní ìgbà náà, wọn ń ra owó dola ní naira 155, sùgbọn ní bá yì dola kan ti di naira 363. Eléyì jẹ díẹ lára ìdí tí àwọn òṣìṣẹ fi ń jà fún fífi owó kún owó oṣù. Àwọn ẹgbẹ òṣìṣẹ lábẹ àbùradà NLC àti TUC ẹka ti ìpínlẹ Ọyọ ń ṣe ìwọde láti fẹhónú hàn lórí owó oṣù òṣìṣẹ tí ó kéré jù. Sùgbọn ìjọba kọ tíì pinnu lórí iye tí wọn yóò fi kún owó àwọn òṣìṣẹ. Láìpẹ yìí ni ìgbìmọ àwọn gómìnà lórílẹ-èdè Nàìíríà ti sọ wí pé àwọn kò tako fífi owó kún owó àwọn òsìsẹ, àmọ àwọn kò ní owó láti san án ni. Lẹyìn náà ni àwọn ẹgbẹ àwọn òṣìṣẹ sọ fún ìjọba pé kí owó òṣù tuntun tí ìjọba ṣe ìlẹrí má yẹ. Èrò àwọn gómìnà lórí  minmum wage: Alága ìgbìmọ àwọn gómìnà náà tó jẹ gómìnà ìpínlẹ Zamfara, Abdulaziz Yari fi èyí léde lásìkò tó ń bá àwọn oníròyìn sọrọ, lẹyìn ìpàdé tí wọn ṣe ní ìlú Abuja. Yari ní àwọn gómìnà ṣetán láti ṣe àtìlẹyìn fún fífi owó kún owó osìsẹ, àmọ kò sí owó tàbí ohun àlùmọnì tí wọn yóò fi san àfikún owó oṣù náà. Àmọsá, ẹgbẹ òṣìṣẹ ní Nàìjíríà ti fewé ọmọ mọ ìjọba àpapọ létí láti máse jẹ kí ohunkóhun yẹ ṣíṣe ámúsẹ owó oṣù tuntun. Owó oṣù tuntun ọhún nìrètí wà pé yóò gbérasọ lóṣù Kẹjọ ọdún 2018. Ààrẹ ẹgbẹ nàá, Ayuba Wabba, fi ìkìlọ nàá síta láìpẹ yìí lásìkò ìpàdé ìjíròrò tẹgbẹ nàá ṣe nílùú Abuja ní ìmúrasílẹ fún ayẹyẹ ọjọ àwọn òṣìṣẹ fún ọdún 2018. Wabba ní Ẹgbẹ òṣìṣẹ yóò ri dájú pé ohunkóhun kò pagidínà àsìkò tí ìgbìmọ tó wà fún ètò owó oṣù ní Nàìjíríà ti là kalẹ. Ó fi kun pé àwọn òṣìṣẹ, tó n pèsè ọrọ, gbọdọ rí ìtọjú tó péye gbà, pàápà bí owó ọjà ṣe gbẹnu sókè. Ẹgbẹ òṣìṣẹ nàá wá n bèérè fún sísọ owó oṣù wọn di ẹgbẹrún mẹrìndínlọgọta Naira. Lẹyìn ìgbà náà ni àwọn òṣìṣẹ yan ìṣẹ lódì fún ìgbà díè. Wọn sì ń tún sọ wípé àwọn yóò sì padà da iṣẹ sílẹ tí ìjọba kọ bá gbé owó oṣù tuntun jáde. Àwọn iròyin tì ẹ leè ní ìfẹ síí: Ọjọ Kẹrinla, Osu Kẹrin,ọdun 2018 ni ẹgbẹ awọn osisẹ lorilẹede Naijiria yan Comrade Ayuba Wabba gẹgẹbi aarẹ ẹgbẹ naa. : NLC: Ìgbà kẹta rèé tẹgbẹ òsìsẹ yóò wàákò pẹlú ìjọba lábẹ Wabba 